Id-Dar Familja Mqaddsa, Dar tal-Anzjani fin-Naxxar immexxija mill-Azzjoni Kattolika Maltija, għandha bżonn urġenti ta' minibus wara li dik antika ħafna li kellhom ġiet iddikjarata uffiċċjalment li teknikament mhux tajba izjed għat-triq. Id-Dar li kontinwament torganizza attivitajiet ta' fundraising biex tagħmel tajjeb għat-telf rikorrenti ta' kull sena, teħtieġ urġenti din il-Minibus għall-qadi bħal ġarr ta' ċilindri tal-Oxygen, biex jitwasslu l-isptar samples ta' demm, ġarr ta' nappies u bosta qadjiet oħra li Dar b'popolazzjoni ta' 87 anzjan teħtieġ. Il-Minibus tintuza wkoll biex twassal anzjani għal appuntamenti li jinqalgħu għall-għarrieda minn żmien għal żmien. Kull min jista' jgħin hu ġentilment mitlub iċċempel 2141 0015. Għotja ta' minibus f'kundizzjoni tajba u/jew għotjiet ta' flus huma ferm apprezzati. L-indirizz tad-Dar Familja Mqaddsa hu 48 Triq il-Markiz Scicluna n-Naxxar.
BŻONN URĠENTI TA' MINIBUS GĦAD-DAR FAMILJA MQADDSA